Olete kunagi mõelnud enesetapule? Perekeskuse Lapsemure foorumis on 84% vastanud sellele küsimusele jaatavalt. Mõttest teoni võib küll olla pikk maa, ent number on siiski kõnekas.
#000002
Tegelemaks probleemide küüsi sattunud laste ja peredega, on Tallinna perekeskus koondanud Asula 11 majja mitu tugiteenust. Lisaks noorte nõustamisele interneti ja telefoni teel pakub keskus hättasattunud lastele toeks ja sõbraks vabatahtlikke, nö vanemaid õdesid ja vendi.
#000010
Mõnikord leiavad laps ja tugiisik juba esimesel korral ühise keele, kuid enamasti areneb usalduslikum suhe välja poole aasta või isegi aasta jooksul. «Vabatahtlikutöö puhul on kõige hullem see, et sa võid ennast ära rebestada, aga muutust ei pruugigi tulla, või ei ole see märgatav,» räägib Sein. «Edasiminekuks võib aga pidada sedagi, kui olukord ei muutu hullemaks – kui näiteks koolist popitav laps ei hakka lisaks tarbima näiteks alkoholi ega uimasteid.»
#000013